Șoferilor li se pregătesc noi amenzi ce vor fi adoptate în Parlament. Este vorba despre amenzi mai mari pentru cei care nu dețin polițe RCA. Sunt modificări majore ce urmează să fie adoptate de ambele camere, ceea ce înseamnă amenzi mai dure pentru cei care vor să fenteze legea.
În primul rând, dispare polița de o lună. Așadar, șoferii îşi vor putea asigura vehiculele doar pe 3, 6 sau 12 luni. De asemenea, cei care nu îşi reînoiesc poliţa obligatorie în termen de 30 de zile de la expirare vor achita tarife mai mari.
Mai mult vor plăti și cei prinși fără RCA, pentru că amenzile se majorează de cinci ori. Adică de la 2.000 de lei cat este in prezent, ajung la 10.000 de lei.
Ca noutate, legea introduce asigurarea obligatorie pentru trotinetele şi bicicletele electrice. Propunerile vin din partea ASF şi sunt intens contestate de reprezentanții transportatorilor care spun că modificările vor duce la scumpirea polițelor cu până la 40% şi nu vin deloc în ajutorul asiguraților.
Deja, în Romania, dintre cele peste 10 milioane de autoturisme înmatriculate, doar 6,3 milioane au si o poliță RCA valabilă.
Legea RCA introduce și regimul de franșiză
De asemenea, în perioada următoare, ar putea fi posibil să achiziționăm polițe în regime de franșiză, conform noului proiect de lege a RCA aflat la vot în Senat.
Mai exact, atunci când selectăm această opțiune la achiziționarea asigurării obligatorii, vom beneficia de o reducere din partea asiguratorului, estimată în jur de 10%, conform Autorității de Supraveghere Financiară (ASF).
Cu toate acestea, alegând sistemul de franșiză și beneficiind de reducerea în prețul poliței RCA, vom fi ulterior obligați să plătim o sumă suplimentară în caz de accident.
Să presupunem că prețul RCA-ului este de aproximativ 1.000 de lei. Dacă optăm pentru franșiză, costul ar fi de 900 de lei. Într-un scenariu de accident, vom fi obligați să achităm suma de 500 de lei.